Vocal

Den fonetica, vocal (na Ingles: vowel; na Hulandes: klinker) ta un  zonido di bos , forma pa un coriente di aire sin obstaculo den e tracto vocal superior (boca y garganta). E zonido ta depende di e posicion di e lenga y e grado di apertura di e boca. Vocal ta un di e dos tipo principal di zonidonan di bos, e otro ta e consonante. 

E palabra “vocal” ta bini di Latin vocalis, cu ta nifica “cu e bos,” ya cu den mayoria di idioma, formacion di palabra ta imposibel sin vocal. Hasta den idiomanan cu ta permiti palabranan sin vocal, esakinan ta un excepcion.

E termino “vocal” ta wordo uza pa referi tanto na e zonidonan mes cu ta vocal, como tambe na e letternan di alfabet, cu ta representa nan como signo skirbi.

 Aplicacion 
E cantidad di zonido y tambe e cantidad di vocalnan ta varia segun idioma papia. Por ehempel, algun idioma conoci tin menos cu dies zonido, mientras tin idiomanan cu mas cu shen zonido. E composicion di zonido tambe ta varia. E vocalnan i, a y u ta aparece den casi tur idioma di mundo.

 Papiamento 
Den idioma Papiamento tin cinco vocal, representa pa e siguiente letternan:

A, E, I, O, U

Tur palabra den Papiamento ta contene un of mas vocal, y e vocalnan ta fundamental pa forma silaba y pa duna entonacion y melodia na palabra. 

Mester haci nota cu Papiamento den su variante di ortografia fonologico, "Papiamentu", ta uza dies letter pa su vocalnan: a,e,i,o,u, y tambe è,y,ò,ù,ü. 

Aki ta sigui un skema di vocalnan cu nan zonido segun e alfabet fonetico internacional (AFI):

 Vocal  Balor na Papiamento (AFI)  Ehempel  Balor na Papiamentu /(AFI)  Ehempel  a  /a/  algun, cas, ora /a/  antes, banko, dobla  e  accentua /e/  regla, centro /e/  tres, pone  no accentua /ə/  tiger, separabel /ə/  mangel, agradabel  palabra fia /ɛ/  letter    è    /ɛ/  kèlki, skèr  i   /i/  igual, skirbi /i/  tin, bini  no accentua prome cu vocal  /j/  papia, ciudad /j/  kambio, bientu  o /o//ɔ/  solo, cosdobel /o/  toro, otro  ò    /ɔ/  bòl, sòpi  u    /u//ʏ/  cura, mesunaugustus /u/  buki, tur  no accentua prome cu vocal /w/  pueblo, cuida  /w/  kuater, fuerte   ù   /ʏ/  bùs, yùfrou  ü    /y/  hür 

 Lista di referencia 
 Kouwenberg, Silvia (2004). The Grammar of Papiamentu. Mouton de Gruyter.  
 Mansur, Jossy M. (1996). Diccionario Básico Papiamento–Hulandés, Hulandés–Papiamento. Aruban Publications.  
 Ladefoged, Peter & Johnson, Keith (2015). A Course in Phonetics (di 7 edicion). Cengage Learning.  
 Maurer, Philippe (1990). Die Verschriftung des Papiamento. Den: Zum Stand der Kodifizierung romanischer Kleinsprachen. Gunter Narr Verlag.

Kategoria:Linguistica